b'\n_START_ARTICLE_\nPlonjor\n_START_SECTION_\nConstruc\xc8\x9bia\n_START_PARAGRAPH_\nRezistorul, de obicei par\xc8\x9bial \xc3\xaen form\xc4\x83 elicoidal\xc4\x83, care se afl\xc4\x83 \xc3\xaentr-o \xc8\x9beav\xc4\x83 de alam\xc4\x83 nichelat\xc4\x83 sau aurit\xc4\x83 sau o\xc8\x9bel inoxidabil (elementul de \xc3\xaenc\xc4\x83lzire), este \xc3\xaenvelit \xc3\xaentr-un material ceramic bun conductor de c\xc4\x83ldur\xc4\x83, a\xc8\x99a \xc3\xaenc\xc3\xa2t rezistorul s\xc4\x83 nu ating\xc4\x83 \xc8\x9beava. Rezistorul are o fi\xc8\x99\xc4\x83 care se conecteaz\xc4\x83 printr-un conductor la mas\xc4\x83 de contactul de \xc3\xaemp\xc4\x83m\xc3\xa2ntare al prizei.\n_START_SECTION_\nTipuri \xc8\x99i \xc3\xaentrebuin\xc8\x9bare\n_START_PARAGRAPH_\nPe de o parte, elementul de \xc3\xaenc\xc4\x83lzire al plonjorului trebuie s\xc4\x83 fie cufundat complet \xc3\xaen lichid, dar pe de alt\xc4\x83 parte lichidul nu trebuie s\xc4\x83 fie prea aproape de leg\xc4\x83turile electrice din m\xc3\xa2nerul plonjorului. De aceea, uneori pe \xc8\x9beav\xc4\x83 sunt indicate nivelul minim \xc8\x99i maxim al lichidului._NEWLINE_Exist\xc4\x83 \xc8\x99i plonjoare mai mici, de voiaj, care pot fi racordate la o re\xc8\x9bea de 220\xe2\x80\x93250\xc2\xa0V, de 110\xe2\x80\x93130\xc2\xa0V sau de 12\xc2\xa0V, 24\xc2\xa0V sau 48\xc2\xa0V._NEWLINE_\xc3\x8en afar\xc4\x83 de plonjoarele de metal exist\xc4\x83 \xc8\x99i plonjoare din sticl\xc4\x83 de cuar\xc8\x9b, care rezist\xc4\x83 mai mult f\xc4\x83r\xc4\x83 s\xc4\x83 fie cufundate \xc3\xaen lichid \xc8\x99i f\xc4\x83r\xc4\x83 s\xc4\x83 se strice din aceast\xc4\x83 cauz\xc4\x83. Tubul \xc3\xaenvelitor din sticl\xc4\x83 de cuar\xc8\x9b este un izolator electric rezistent la acizi, cu excep\xc8\x9bia acidului fluorhidric acidului fosforic peste 300\xc2\xb0C. De aceea pot fi folosite \xc8\x99i la \xc3\xaenc\xc4\x83lzirea altor lichide \xc3\xaen afar\xc4\x83 de ap\xc4\x83.\n_START_SECTION_\nAlternative\n_START_PARAGRAPH_\nPlonjoarele au un randament energetic foarte ridicat. \xc3\x8en timpul folosirii, elementul de \xc3\xaenc\xc4\x83lzire se afl\xc4\x83 direct \xc3\xaen lichid. Pierderea de c\xc4\x83ldur\xc4\x83 este minim\xc4\x83, randamentul fiind de peste 98\xe2\x80\x89%. Dar randamentul producerii electricit\xc4\x83\xc8\x9bii folosite de plonjor este cu mult mai mic, depinz\xc3\xa2nd de sursa primar\xc4\x83 folosit\xc4\x83._NEWLINE_Exist\xc4\x83 actualmente \xc8\x99i fierb\xc4\x83toare electrice tip can\xc4\x83, care func\xc8\x9bioneaz\xc4\x83 dup\xc4\x83 acela\xc8\x99i principiu, dar au sistem de protec\xc8\x9bie la supra\xc3\xaencalzire \xc8\x99i sistem automat de oprire a func\xc8\x9bionarii la finalizarea ciclului de fierbere.'